Aditzaren eremu lexikoa:

Theta Teoria eta aditz sintagmaren egitura

[1. Argumentu egitura eta argumentuen hautapena 1](#_Toc528743119)

[1.1. Argumentuak eta predikatuak bereizten 1](#_Toc528743120)

[1.2. Argumentu-egitura eta haren teminologia 2](#_Toc528743121)

[1.3. Bestelako hautapenak: kategoria-hautapena eta semantika-hautapena 3](#_Toc528743122)

[2. Argumentu-egituraren eta sintaxiaren arteko harremanaz 4](#_Toc528743123)

[2.1. Kanpo eta barne argumentuak 4](#_Toc528743124)

[2.2. Nola lerratzen dira argumentuak perpaus egituran? 4](#_Toc528743125)

[3. Theta-Teoriaren hatsarreak 5](#_Toc528743126)

[3.1. Theta-Irizpidea 5](#_Toc528743127)

[3.2. Islapen Hatsarrea 6](#_Toc528743128)

[3.3. Theta-Irizpidearen eta Islapen Hatsarrearen ondorioak 6](#_Toc528743129)

[3.4. Islapen Hatsarre Zabaldua 6](#_Toc528743130)

[4. Aditz iragangaitzak Theta-Teorian: ezergatiboak eta ezakusatiboak 8](#_Toc528743131)

[5. Hiru argumentuko aditzak eta AS oskolen azterbidea 9](#_Toc528743132)

[5.1. Nola aztertu behar dira hiru argumentuko aditzak? 9](#_Toc528743133)

[5.2. Aditz oskolen azterbidea 9](#_Toc528743134)

[6. AS oskolen azterbidearen unibertsalizazioa 11](#_Toc528743135)

[6.1. “a” aditz arina eta egiletasuna 11](#_Toc528743136)

[6.2. Aditz ezergatiboak eta ezakusatiboak berraztertuta 13](#_Toc528743137)

[6.3. Aditz arazleen eta inkoatiboen arteko aldizkatzeak 13](#_Toc528743138)

● ***Theta-Teoria***: hiztegitik datorren informazioaren eta perpaus egituraren arteko harremanaz, perpaus egituraren *koherentzia semantikoaz* arduratzen da. Gai hau Theta-Teoriaren barnean kokatzen da.

# 1. Argumentu egitura eta argumentuen hautapena

## 1.1. Argumentuak eta predikatuak bereizten

● oinarrizko bereizketa ezarri ohi da koherentzia semantikoaren aldetik:

a. ***predikatuak***: erlazioak definitzen dituzten elementuak

b. ***argumentuak***: erlazioetan ezinbestean dauden partaideak edo parte-hartzaileak

● predikatuak: aditzak, izenak, adjektiboak [postposizioak]

(1) a. CR-k baloia *jo* zuen

b. Mourinhok CR-k baloia *jo* zuela *uste* du

(2) CR *triste* dago

(3) (Garfioren) Wendyren *bahiketa*

● argumentuak izan daitezkeenak: determinatzaile-sintagmak, perpausak (KonpS), eta *perpaus txikiak* ere izan daitezke (cf. 1-5 adibideak; perpaus txikiez ikus 7. ariketa)**:**

(4) a. [Amaia jatorra dela] iruditzen zait

b. [PT Amaia jatorra] iruditzen zait

(5) a. senideek [presoak etxetik hurbil egotea] nahi dute

 b. senideek [PT presoak etxetik hurbil] nahi dituzte

## 1.2. Argumentu-egitura eta haren teminologia

● Predikatuek -rolak *banatu* edo *ezarri* egiten dituzte; argumentuek -rolak *jasotzen* dituzte predikatuetatik:

(6) a. CR-k baloia jo zuen (7) a. CR triste dago

b. *jo*: <egilea, gaia> b. *triste*: <esperimentatzailea>

(8) a. Garfio kapitainaren Wendyren bahiketa

b. *bahiketa* <egilea, gaia>

● *Argumentu-egitura* (edo theta-hautapena) zeri esaten zaio? Predikatu bakoitzak ezartzen dituen theta-rolen zerrendari esaten zaio [arestiko 6b-7b-8b) aukerak].

🡺 ***rol thematiko ohikoenak*** (Artiagoitia 2000: 106-hh):

a. *egilea* = ekintzaren berariazko abiarazlea;

b. *eragilea* = ekintzaren abiarazlea, ez berariaz.

c. *esperimentatzailea* = gertaerak antzeman edo sentitutako izakia. Osagai psikologikoa edo oharmenezkoa zein kogniziozkoa duten predikatuetan agertzen dira esperimentatzaileak;

d. *gaia* edo *jasailea* = ekintza jasandako izakia (jasailea), edo aldatu eta mugitutako izakia (gaia);

e. *helburua* = izakia zeinera mugida (fisikoa edo abstraktua) gertatzen den;

f. *iturria* = izakia zeinetik mugida abiatzen den;

g. *lokatiboa* = ekintza gertatzen de lekua;

h. *eragilea* = ekintzaren abiarazle ez berariazkoa;

i. *onuraduna, kalteduna* = gertaera batetik onura edo kaltea ateratzen duena;

j. *bitartekoa* = zeinaren bitartez zerbait gertatzen den;

k. *jabea* edo *posesiboa* = izaki batekiko edukitzailearen rola jokatzen duena, izakia daukana.

## 1.3. Bestelako hautapenak: kategoria-hautapena eta semantika-hautapena

● Argumentu-egiturarekin batera, predikatu bakoitzak bere osagarriaren kategoria hautatzen du (eta berau ezin da beti argumentu-egituratik eratorri):

(9) a. *jo*: [+DS] b. *uste*: [+KonpS]

c. *erabaki*: {[+DS] / [+KonpS]} d. *dimititu*: [\_\_\_]

Kategoria-hautapenari *azpikategorizazioa* ere esan ohi zaio.

**►**kategoria-hautapenaz eta argumentu-egituraz gain, semantika-hautapena edo hautapen murrizketak ere aipatu ohi dira predikatuak dituen eskakizun lexikoen artean; antzekoak diruditen predikatuen arteko ñabardurak bereizteko balio dute:

(10) a. *hil*: <egilea, gaia > b. *asesinatu*: <egilea gaia>

 [+gizakia] [+gizakia]

(11) a. *asesinatu*: gaia = [+gizakia]

b. *galdetu*: gaia = galdera

c. *uste*: gaia = proposizioa[[1]](#footnote-1)

● Laburbilduz: predikatu baten (bereziki, axola digun kasuan, aditz baten) eskakizun lexikoak argumentu-egituraren eta kategoria-hautapenaren bidez adierazten dira:

(12) a. *jo*: <egilea, gaia> b. *dimititu*: <egilea>

 [+DS]

 b. *uste*: <esperimentatzailea, gaia> d. *erabaki*: <egilea, gaia>

 [+KonpS] {[+DS] / [+KonpS]}

# 2. Argumentu-egituraren eta sintaxiaren arteko harremanaz

## 2.1. Kanpo eta barne argumentuak

● kanpo argumentua: -rol ezarlearen edo predikatuaren lehen islapenetik kanpo islatzen dena;

● barne argumentua: -rol ezarlearen edo predikatuaren lehen islapenaren barruan islatzen dena

(13) *apurtu* a. <egilea, gaia> *eta* b. <kalteduna, gaia>

(14) a. ***txirrindulariak*** bizikleta apurtu zuen (txirrindularia = *egilea*)

 b. ***txirrindulariak*** lepauztaia apurtu zuen (txirrindularia = *kalteduna*)

🡺 asimetria garrantzitsu bat ezar daiteke baita semantikoki ere:

a. barne argumentuari, aditz soilak (**A0**-k) ezartzen dio rola;

b. kanpo argumentuari **A’** osagaiak (aditzak eta barne argumentuak batera) ezartzen dio rola:

(15) AS

 DS A’{egilea/kalteduna, ~~gaia~~ }

 DS A

 txirrindulariak bizikleta apurtu{egilea/kalteduna, gaia }

 lepauztaia

🡺 Hots: *txirrindulariak* argumentuaren interpretazioa jakiteko predikatua *eta* barne argumentua zein diren jakin behar dugu.

## 2.2. Nola lerratzen dira argumentuak perpaus egituran?

● Nola jakiten da zein argumentu mota zein lekutan agertuko den?

(16) a. *hil* (iragankorra): <egilea, gaia> b. *hil* (iragangaitza): <gaia>

🡺 hiru ikuspegi daude argumentu-motak eta posizio sintaktikoak lotzeari begira:

a. kanpo argumentua ***nabarmendu*** egin behar da argumentu-egituran (Williams 1981):

(17) a. hil: <egilea, gaia> b. hil: <gaia>

b. Hierarkia thematikoak erabakitzen du (Jackendoff 1972, Grimshaw 1990, besteak beste):

(18) *egilea > esperimentatzailea > helburua/iturria/lokatiboa > gaia*

c. Argumentuak eta perpaus egitura modu uniformean lotzen dira (Baker 1988):

(19) ***Theta-Ezarpenaren Uniformetasunaren Hipotesia***(*UTAH* ingelesez)

Hiztegiko elementuen arteko theta-harreman berdinak elementu horien arteko egitura harreman berdinen bidez adierazten dira S-Egituran (Baker 1988)

(20) a. baserritarrak txerria hil zuen (txerria = gaia, hildakoa)

b. txerria hil da (txerria = gaia, hildakoa)

🡺 TEUH-UTAH-k oso predikzio zorrotza egiten du (i.e. harreman thematiko berdinari egitura berdina dagokiola):

(20’) a. AS b. AS

 DS A’ Ø A’

 DS A DS A

 baserritarrak txerria hil txerria hil

🡺 TEUH-UTAH onartuta ere, ohikoa da oraindik kanpo-argumentua nabarmentzea (halakorik bada behintzat):

(21) a. hil: <egilea, gaia> b. hil: <gaia>

# 3. Theta-Teoriaren hatsarreak

## 3.1. Theta-Irizpidea

● Argumentu-egitura perpaus egituran nola islatzen den gobernatzen du; rolen eta argumentuen arteko banan-banako egokitasuna bermatzen du:

(22) ***Theta Irizpidea***

 a. Argumentu bakoitzak bere rola behar du;

 b. rol bakoitza argumentu bakar bati ezarri behar zaio

(23) a. utzi: <egilea, gaia> b. dimititu: <egilea>

(24) a. Presidenteak kargua utzi zuen

b. \* Presidenteak kargua dimititu zuen (*kargua* DS-ak rolik ez)

c. \* Presidenteak utzi zuen (gaia falta da)

 d. \* Presidenteak kargua utzi zuen lanpostua (gai bi ageri dira)

## 3.2. Islapen Hatsarrea

(25) ***Islapen Hatsarrea***

Hiztegiko elementuen ezaugarriak sintaxi maila guztietan (S-Egituran, A-Egituran, Forma Logikoan) mantendu behar dira.

(26) *esan*, Aditza: <egilea, gaia, helburua>

 {[+DS] / +DSdat

 [+KonpS]}

🡺 (26)-n dagoen informazio lexikoa sintaxi-maila guztietan gorde behar da (ezin da osagarria desagertu, edo kategoria aldatu…)

## 3.3. Theta-Irizpidearen eta Islapen Hatsarrearen ondorioak

a. Mugimenduak aztarnak/kopiak utzi behar ditu, informazio lexikoa uniformea izango bada:

(27) a. [AS Jonek egunkaria erosi] zuen (S-Egitura) (*Jonek* = erosi-ren *egilea*)

 b. Jonek [AS ~~Jonek~~ egunkaria erosi] [INF zuen] (A-Egitura) (*Jonek, ~~Jonek~~* = erosi-ren *egilea*)

🡺 kopiarik/aztarnarik ezean, informazio lexikoa eta argumentu-egituraren gauzatzea mailaz maila aldatuko litzateke; honela kohesioa mantentzen da.

b. Ezaugarri lexikoak aldatzen dituzten arauak hiztegiaren barrukoak dira, ez sintaxikoak:

(28) a. itzuli, *Aditza*: <egilea, gaia> b. itzulpen, *Izena*: <(egilea, gaia)>

🡺 ***itzuli*** aditzak eta ***itzulpen*** izenak ezaugarri desberdinak dauzkate; beraz, euren arteko erlazioaren berri hiztegiak eman behar du, ez sintaxiak.

c. Mugimendua beti da -rol berririk ezartzen ez den gune batera:

(29) a. aipatu: <egilea, gaia>

 b. [KonpS JONi aipatu dute [InfS irakasleek ~~Jon~~~~i~~ …] ] 🡺

*🡺 Jon* DS [espez, Konp] gunera mugitu da baina hor ez du -rol berririk hartzen.

## 3.4. Islapen Hatsarre Zabaldua

(30) ***Islapen Hatsarre Zabaldua***:

(32)-k dioena + *[espez, INF’] gunea nahitaez bete behar da*.

● IHZ delako hau Baker-en (aurreko gaiko) *Subjektua Kokatzearen Parametroa*rekin lotu behar da; Parametro hori honela berformulatu genuen aurreko gaian:

(31) Subjektua hizkuntza guztietan AS-ren barnean sortzen da;

 a. subjektua AS barruan *in situ* gelditzen da; edo

b. (INF kategoriak tasun sendoren bat daukalako) eta subjektua INF kategoriarekin elkartzen da (i.e. INF-en espezifikatzailea nahitaez bete behar da).

● Beraz, IHZ gehiago izan liteke hizkuntza batzuk (ingelesa) ukitzen dituen parametro baten aukera, egiazko hatsarrea baino. Baina zergatik behar da adabaki hau? Perpausek subjektua edukitzeak ez duelako beti bat egiten aditzak kanpo argumentua edukitzearekin:

(32) a. the burglary surprised the farmer = ‘lapurretak baserritarra harritu zuen’

b. [That the pig was stolen] surprised the farmer = ‘txerria lapurtzeak baserritarra harritu’

 c. ***it*** surprised the farmer [that the pig was stolen] = (b)-ren itzulpen berdina

 d. \* surprised the farmer [that the pig was stolen]

🡺 ***it*** izenordain betegarria ez da aditzaren argumentua, ez du -rolik, ez du ez Theta-Irizpideak ez IH-k eskatzen; baina hala ere, ***ezinbestekoa*** da behin perpaus subjektua eskuinera lerratuz gero.

● euskaraz? nor-nork aditz inpertsonal batzuen kasuan baliteke subjektu betegarria izatea:

(33) a. gauzak ondo egitea merezi du / b. \* gauzak ondo egitea merezi da

 c. *pro*3pserg gauzak ondo egitea merezi du (*pro* 3pserg = ingelesezko *it* horren antzekoa)

🡺 Aditz batzuen kasuan, beraz, badirudi [espez, INF’] guneak beterik izan behar duela:

(34) a. merezi: <-, gaia>

 nominalizazioa

 b.



# 4. Aditz iragangaitzak Theta-Teorian: ezergatiboak eta ezakusatiboak

● Perlmutter-en (1978) Hipotesi Ezakusatiboak bitan banatzen ditu aditz iragangaitzak:

(35) ***Hipotesi Ez-akusatiboa***

 zenbait predikatu iragangaitzek kanpo argumentua daukate;

beste batzuen subjektua predikatuaren egiazko barne argumentua da.

(36) a. aditz ezergatiboak b. aditz ezakusatiboak

 AS AS

 DSegilea A’ A’

 A DSgaia A

a. Predikatu ez-ergatiboen subjektu argumentuek egilearen -rola dute:

(37) a. borondatezko ekintzak eta jarduerak, oro har, eta hauen artean: ariketa aditzak, hitz egiteko moduari buruzkoak, animalien soinua adierazteko predikatuak…

b. borondaterik gabeko gorputz prozesuak

b. Aditz ez-akusatiboen subjektu argumentuek gaiaren -rola dute: aditz inkoatiboak (= aldaketa aditzak), existentzia eta gertaera predikatuak, borondaterik gabeko estimulu isurtze predikatuak, aspektuzko predikatuak, iraupenezko predikatuak

● Ezakusatiboen eta ezergatiboen banaketak isla zuzena du hizkuntza batzuen gramatikan: italierazko *avere/essere* laguntzaileen hautaketan edo *ne*-klitikoaren portaeran, *there* subjektuen agerpena ingelesez.

● Euskaraz ere, *-le/-t(z)aile* atzizkia kanpo argumentua duten aditzek (ezergatiboek ere) onartzen dute, baina ez ezakusatiboek (Azkarate 1990):

(38) a. iragankorrek: ikusle, jale, idazle, itzultzaile, bikoiztaile, emaile…

 b. ezergatiboek: kolaboratzaile, borrokatzaile, mintzatzaile, jarraitzaile, mendekatzaile

 c. ezakusatiboak: \*jaiotzaile, \*etzale, ??izale, \*erorle, \*gelditzaile, \*iraule, \*irakile

# 5. Hiru argumentuko aditzak eta AS oskolen azterbidea

## 5.1. Nola aztertu behar dira hiru argumentuko aditzak?

**● *Nor-nori-nork* aditzen (eta antzekoen) inguruan bi analisi proposatu ohi dira eskuliburuetan. Eskematikoki:**

**(38) a. Amak aitari opari bat eman zion**

 b.  A’                         c.          A’

 DSdat          A’

    DSdat DSabs A                      DSabs        A

      (Artiagoitia 2000: 51)               (Lorenzo eta Longa 1996: 77)

🡺 Eragozpen teorikoak:

a. (39a)-ko adarreztatze hirutarra ez da oso erakargarria ikuspuntu teorikotik;

b. (39b)-n datiboa egiazki adjunktu gisa irudikatzen da.

**●** Nolanahi ere, Uztardura Teoriak datiboa gorago dagoela erakusten du (Montoya 1998, Artiagoitia 2000, Elordieta 2001[[2]](#footnote-2)):

(40) a. Mirenii bere buruai {aipatu, erakutsi} diot

 b. \*Bere buruarii Mireni {aipatu, erakutsi} diot

Hots, datiboak gaia o-komandatzen du (baina ez alderantziz).

## 5.2. Aditz oskolen azterbidea

**● Aditz ditransitiboen harira, Larsonek (1988, 1990) *Osagarri Bakarraren Hipotesia* formulatu zuen eta Theta-Teoriako pare bat ideiarekin osatu zuen:**

(41) *Osagarri Bakarraren Hipotesia*

 a. X” 🡺 espez, X’; 1b. X’ 🡺 X Y”

(42) a. Lehen hatsarrea: B A-ren argumentua bada, B A-ren islapen baten barruan gauzatzen da.

b. Bigarrena: predikatu baten argumentuak hierarkia thematikoaren arabera islatzen dira hierarkian gorago dagoenak bestea o-komandatuaz [egile > gaia > helburua > gainerakoak]

►Larsonen jatorrizko asmoa ingelesezko datibo-alternantziaren berri ematea izan zen:

(43) a. John gave a book to Mary

b. John gave Mary a book

(44) a. b. (Harley-k (2002) egin moldaketan oinarritua)

  

► Ikuspegi honek permititzen du *John, a book*, eta *(to) Mary* [*give+ø*] aditz eratorriaren argumentu direla esatea, hirurak gauzatzen baitira aditz konplexuaren islapenen baten barruan (as/AS barruan).

► Irudikapen honek bat egingo luke *give* aditzaren deskonposizio semantikoarekin: *eman = lekualdatu* *+ eragin/arazi* (hots, Jonek Mireni liburu bat ematea = Jonek gertaera bat eragitea, gertaera = liburua Mirenengana iristea; *eman* = lekualdatu + eragin/arazi).

► Gaur egun, askotariko analisi alternatiboak badaude ere (cf. Ormazabal eta Romero 1998, 2010; Harley 2002, Pylkkanen 2008; Bruening 2010), aditz oskolen analisia eta Osagarri Bakarraren Hipotesia ontzat ematen dira.

**● Euskarari dagokionez, normalean datiboak absolutiboa o-komandatzen duela-eta, datiboa gaia baino gorago irudikatu ohi da (Fernandez 1997, Artiagoitia 2000, Elordieta 2001, Oyharçabal 2010 *vs* Ormazabal & Romero 1998, Arregi & Ormazabal 2003):**

(45) a. b. aS

 aS

 DSerg a’

DSerg a’ (amak)

 (amak) AS eman + a

 AS eman + a

 AplS A

DSdat A’

 (aitari) DSdat Apl’ ~~eman~~

 DS A (aitari)

 (opari bat) ~~eman~~ DS Apl

 (opari bat)

 (Fernandez 1997, Artiagoitia 2000, Elordieta 2001) (Oyharçabal 2010, moldatua)

Hots, *eman* erroa ez da osorik lexikalizatzen harik eta a [‘*eragin/arazi*’] buruarekin elkartu arte.

# 6. AS oskolen azterbidearen unibertsalizazioa

## 6.1. “a” aditz arina eta egiletasuna

**● Aditz oskolen azterbidea osagarri bikoitzeko aditzetarako (aditz ditransitiboetarako) proposatu bazen ere, hainbat lanetatik (cf. Hale & Keyser 1993, 1998, Chomsky 1995, Kratzer 1996) aurrera egiletasuna adierazten duten aditz guztietara zabaldu da, *egile/eragile* argumentua *a* “aditz arina” edo “txikia” buruaren espezifikatzailearekin lotuaz.**[[3]](#footnote-3)

**● Argudioak teoriaren barnekoak dira:**

**a. hizkuntza batzuetan egiletasuna adierazten duten aditzek atzizki berezia dute eta aditzok bimorfemadunak dira:**

**(46) Keiko-wa pizza-o ag-*e*-ta (Carnie 2013: 414)**

 **Keiko-top pizza-akus altxatu-egilea-lehenaldia**

 **‘Keikok pizza altxatu zuen’ (cf. ‘Keikok pizza altxarazi zuen’)**

🡺 Orokortasun argudio honen arabera, morfema bikoak lirateke hizkuntza guztietako egiledun (edo eragiledun) aditzak.

**b. Badira egiletasuna beren-beregi adierazten duten egitura kausatibo perifrastikoak (eta paralelismo argia dutenak):**

**(47) a. Amaiak nebari lan egin-*arazi* zion**

 **b. Amaia hizo trabajar a su hermano**

 **c. Amaia made her brother work**

(48) aS

DS a’

 (egilea)

AS a

 *arazi*

DSdat A’

 IS A

 lan egin

🡺 Hartara, egiletasun nabaria duten aditzak azpigertaera bi (gertaera + *arazi*) dituzten morfema biko aditz kausatiboak balira bezala aztertzen hasiko dira gramatikalariak, hiru argumentudunak izan edo ez; *a* buruarekin batu aurreko aditz arrunta erro gisa irudikatuko da aurretik √ jarriz:[[4]](#footnote-4)

(49) Amak umeei goxokiak erosi dizkie

(50) aS

DSegilea a’

 (amak)

 AS √erosi + *a*arazi = ‘erosi’

DS A’

 (umeei)

 DS A

 (goxokiak) √~~erosi~~

(51) Amak goxokiak {erosi, prestatu} ditu

(52) aS

DS a’

 (amak)

AS √erosi, √prestatu + *a*arazi = ‘erosi, prestatu’

 A’

 DS A

 (goxokiak) √~~erosi~~, √~~prestatu~~

**● Ikuspegi honek balio digu [osagarria + A] tankerako esamoldeak sintagmatikotzat jotzera, ez A’ tankerakotzat:**

**(53) *gorriak ikusi, adarra jo, katua harrapatu* = AS osagaiak (lehenago, A’ osagaitzat hartu behar ziren)**

## 6.2. Aditz ezergatiboak eta ezakusatiboak berraztertuta

🡺 Antzeko unibertsalizazioa gertatuko da aditz ezergatiboekin (TEUH-UTAH-ri esker):

(54) Erromatarrek borroka egin zuten[[5]](#footnote-5)

(55) aS

DS a’

 Erromatarrek

AS √egin + aarazi = ‘egin’

 A’

 IS A

 borroka √~~egin~~

🡺 aditz ezakusatiboekin, berriz, aukera bi daude: edo aS egitura falta dute; edo badaukate, baina aditz txikiak ez du *eragin/arazi* edukirik (hutsik dago):

(56) atea apurtu da

(57) a. Hornstein, Nunes, & Grohmann 2005 b. Adger 2003, Radford 2004

 AS aS

 Ø A’ AS aø

DS A Ø A’

 atea √apurtu

 DS A

 atea √apurtu

Guk bigarrena hautatuko dugu (6. gaian ikusiko dugun arrazoiagatik) eta atea apurtzeak “ateak eragile jakinik gabeko apurtzea jasan duela” esan nahiko balu bezala jokatuko dugu.

## 6.3. Aditz arazleen eta inkoatiboen arteko aldizkatzeak

**● Euskaraz ikusten diren aldizkatze asko eta asko [AS] vs [AS + aS] egituren arteko kontraste modura azter daitezke orain, aditz arazleen morfema Ø delarik:**

**(58) a. atea ireki da vs Jonek atea ireki du**

b. ura berotu da vs suak ura berotu du

c. txerria hil da vs baserritarrak txerria hil du

d. umea ikaratu da vs Olentzerok umea ikaratu du

● Honetan gehiago sakondu nahi izanez gero:

Adger (2003: 4. kap) *,* Berro (2012, 2019), Berro, Oihartzabal & Fernández (2018), Carnie (2012), Fernández (2010), Fernández & Landa (2009), Harley (2002), Ormazabal & Romero (2017), van Gelderen (2013: 3. kap; 2017: 4. kap)

1. Irakurgaian, sinplifikatzearren, hautapen-murrizketak theta-rolekin batera ematen dira, eta *gaia* eta *proposizioa* theta-rol bereizi bi balira bezala tratatzen dira. [↑](#footnote-ref-1)
2. Ikus Arregi eta Ormazabal (2003) beste ikuspegi baterako. [↑](#footnote-ref-2)
3. Autore batzuengan v = *voice* (*boza* euskaraz) gisa ematen dute. [↑](#footnote-ref-3)
4. Bestela esanda: hizkuntza edo egitura batzuetan egile-dun aditzetan *agerian* gertatzen dena *ezkutuan* gertatzen da aditz gehienetan. [↑](#footnote-ref-4)
5. Ikus Berro (2012) aditz ezergatiboen lexikalizazio aukera guztien berri edukitzeko. Nolanahi ere, *lan egin* bezalakoetarako, ohikoena da [IS + egin] egitura onartzea (Uribe-Etxebarria 1989b, Laka 1993a, Oyharçabal 2006), nahiz eta kasu batzuetan izena aditzaren parte bihurtu den (cf. *huts egin, hitz egin*) eta, beraz, aditz elkartuez hitz egin litekeen. [↑](#footnote-ref-5)